turjo4nis/wikipedia-bn-dump-20250701 huggingface dataset:
শহীদ স্মৃতিসৌধ

শহীদ স্মৃতিসৌধ, ইসলামী বিশ্ববিদ্যালয় বাংলাদেশের ১৯৫২ সালের ভাষা আন্দোলন থেকে শুরু করে ১৯৭১ সালের মুক্তিযুদ্ধ পর্যন্ত বাংলাদেশের জন্য যারা শহীদ হয়েছেন, তাদের সম্মান ও স্মৃতি স্মরনার্থে নির্মিত একটি স্থাপত্য। ভাস্কর্যটি ইসলামী বিশ্ববিদ্যালয়ের প্রধান ফটকের পাশে ২০০১ সালে নির্মাণ করা হয়। চিত্রশিল্পী হাশেম খান, লেখক মুনতাসীর মামুন ও স্থপতি রবিউল ইসলাম কর্তৃক প্রণীত মডেল ও স্থাপনা কর্মের ভিত্তিকে এটি নির্মিত করা হয়। এই স্মৃতিসৌধটি বাংলাদেশের বিশ্ববিদ্যালয়গুলোর মধ্যে সবচেয়ে উচু শহীদ স্মৃতিস্তম্ভ। ভাস্কর্যটি নির্মাণে সেই সময়ে ৭০ লক্ষ টাকা লেগেছিলো।

অবস্থান 
স্থাপত্যটি কুষ্টিয়া জেলার ইবি থানায় অবস্থিত ইসলামী বিশ্ববিদ্যালয় ক্যাম্পাসে অবস্থিত। প্রধান ফটক দিয়ে প্রবেশ করেই হাতের বাম দিকে অবস্থিত, শহীদ স্মৃতিসৌধের পাশেই অবস্থিত একটি ঝর্ণা ও তার পাশে অবস্থিত বিশ্ববিদ্যালয়ের কেন্দ্রীয় শহীদ মিনার।

ইতিহাস 
১৯৯৯ সালের ৫ ডিসেম্বর তৎকালীন প্রধানমন্ত্রী শেখ হাসিনা শহীদ স্মৃতিসৌধের ভিত্তিপ্রস্তর স্থাপন করেন। পরবর্তিতে ২০০১ সালের ২৩ ফেব্রুয়ারি তৎকালীন শিক্ষামন্ত্রী এ এস এইচ কে সাদেক এর শুভ উদ্বোধন করা হয়। ২০২২ সালের স্বাধীনতা দিবসে স্মৃতিসৌধে ফুল দিতে গিয়ে আওয়ামীপন্থি দুইটা শিক্ষক সংগঠন বঙ্গবন্ধু পরিষদ ইসলামী বিশ্ববিদ্যালয় শাখা ও বঙ্গবন্ধু পরিষদ শিক্ষক ইউনিট একে অপরের সাথে মারামারিতে জড়িয়ে পরে, প্রায় ২০ মিনিট ধরে হাতাহাতি হয়, ঘটনাটি নানামহল থেকে ব্যাপকভাবে সমালোচিত হয়। এছাড়াও একই বছরের বিজয় দিবসে বেদিতে ফুল দিতে গিয়ে ছাত্রলীগ কর্মচারীগণ সংঘর্ষে জড়িয়ে পরেন।

আকার 
স্থাপত্যটির মূল বেদী ৩ ফুট ৯ ইঞ্চি থেকে ৫ ফুট ৯ ইঞ্চি পর্যন্ত রয়েছে। এর উপরে ৭১ ফুট উঁচু লাল রঙের ইটের খিলানের মত করে চত্বর রয়েছে। মূল বেদির উপরে বিশ্ববিদ্যালয়ের বিভিন্ন সাংস্কৃতিক আয়োজন হয়ে থাকে। মূল বেদির মাঝখানে ২১ ফুট উচ্চতার জাতীয় পতাকার দণ্ড রয়েছে। স্থাপত্যের দুই পাশে ১০ ফুট উচ্চতার, ৩৮ ফুট ৬ ইঞ্চি প্রশস্ত নিয়ে দেয়ালচিত্র রয়েছে।

স্থাপত্য তাৎপর্য 
ভাস্কর্যটি ১৯৫২ সালের ভাষা আন্দোলন থেকে শুরু করে ১৯৭১ সাল পর্যন্ত বাংলাদেশে মূলধারার যত আন্দোলন হয়েছে, সেইসব স্মৃতিচারণ ও সেই সকল বিপ্লবীদের স্মরণ করতে নির্মিত হয়েছে। স্থাপত্যটির দেয়াল চিত্রে মুক্তিকামি মানুষদের বিদ্রোহী বাক্যলাপ গুণী ব্যাক্তিদের কণ্ঠে বর্ণিত হয়েছে। আর দেয়ালদুটিতে মাছ, পাখি, একতারা, শাপলাসহ বিভিন্ন ফুল ও পাতার নকশা দেয়ালচিত্রে অঙ্কিত রয়েছে যা এদেশের সংস্কৃতিকে তুলে ধরেছে।

দেয়াল চিত্র 
দেয়ালচিত্রে রবীন্দ্রনাথ ঠাকুর, কাজী নজরুল ইসলাম, লালন শাহ, মীর মশাররফ হোসেন, পাগলা কানাই ও শেখ মুজিবুর রহমানের বাণী খোদিত রয়েছে।

চিত্রশালা

আরও দেখুন 
 ইসলামী বিশ্ববিদ্যালয়, বাংলাদেশ
 মুক্তিযুদ্ধের ভাস্কর্য
 শহীদ মিনার (জাহাঙ্গীরনগর বিশ্ববিদ্যালয়)

তথ্যসূত্র 

বাংলাদেশের স্বাধীনতা যুদ্ধের ভাস্কর্য
ইসলামী বিশ্ববিদ্যালয়, বাংলাদেশ
বাংলা ভাষা আন্দোলন
বাংলাদেশের স্মৃতিস্তম্ভ ও স্মারক
২০০১-এ বাংলাদেশে প্রতিষ্ঠিত
কুষ্টিয়া জেলার ভাস্কর্য
অবতার সিং (জুডোকা)

অভতার সিং (জন্ম: ৩ এপ্রিল ১৯৯২) একজন ভারতীয় জুডোকা, যিনি ব্রাজিলের রি দি জেনেরিও শহরে অনুষ্ঠিত ২০১৬ গ্রীষ্মকালীন অলিম্পিকে প্রতিদ্বন্দ্বিতা করার জন্য যোগ্যতা অর্জন করেছেন।

ব্যক্তিগত জীবন 
অভতার সিং ১৯৯২ সালের ৩ এপ্রিল ভারতের পাঞ্জাব রাজ্যের গুরুদাসপুরে জন্মগ্রহণ করেন। তিনি তার পরিবারের সাথে কোথে ঘুরালা গ্রামে তার পিতার ফার্মে প্রাথমিক জীবন অতিবাহিত করেন। সিং বর্তমানে পাঞ্জাব পুলিশ বিভাগে সহকারী সাব ইন্সপেক্টর হিসাবে কর্মরত আছেন।

জুডো 
অবতার সিং স্কটল্যান্ডের গ্লাসগোতে অনুষ্ঠিত ২০১৪ কমনওয়েলথ গেমসে ভারতের প্রতিনিধিত্ব করেন। তিনি পুরুষদের মিডলওয়েট বিভাগে প্রতিদ্বন্দ্বিতা করে ১৬ জনের পর্বে স্কটল্যান্ডের রৌপ্য পদক বিজয়ী ম্যাথিউ পার্সির নিকট পরাজিত হন।

ভারতীয় ফেডারেশনের সাথে সমস্যার ও আর্থিক সংকটের কারণে সিং ২০১৫ থেকে ২০১৬ সালে মাত্র ছয়টি ইভেন্টে অংশগ্রহণ করেছে। ২০১৬ তুরস্কে গ্রান্ড প্রিক্স ইভেন্টে অংশগ্রহণে, তুরস্ক সফরের বিমান টিকেটের টাকা জন্য তার পিতা মাতা তাদের লাইফ সেভিংয়ের টাকা দেন। ২০১৬ দক্ষিণ এশীয় গেমসে তিনি ৯০ কেজি বিভাগে প্রতিদ্বন্দ্বিতা করেন। সেখানে তিনি নেপালের সঞ্জয় রানা ও বাংলাদেশের জাহাঙ্গীর আলমকে পরাজিত করে ফাইনালে উঠেন এবং ফাইনালে ৪৯ সেকেন্ড সময় নিয়ে আফগানিস্তানের মোহাম্মদ কাকরকে পরাজিত করে স্বর্ণ পদক জিতেন। ২০১৬ সালের এপ্রিলে উজবেকিস্তানের তাসখন্দে অনুষ্ঠিত এশিয়ান জুডো চ্যাম্পিয়নশিপে সিং ইরানি জুডোকা সায়েদ মোরারিকে পরাজিত করে সেমিফাইনালে উঠেন কিন্তু সেমিফাইনালে চীনা জুডোকা জিংজাও জেনের নিকট পরাজিত হন এবং স্কোরে পঞ্চম স্থান অর্জন করেন।

২০১৬ বিশ্ব র্যাঙ্কিংয়ে অবতার সিং ২০০ থেকে ৭৯ এ উঠে আসে, যা তার জন্য যথেষ্ট ছিল ২০১৬ রিও অলিম্পিকে পুরুষদের ৯০ কেজি বিভাগে এশিয়া মহাদেশের কোঠা পাওয়ার জন্য।

রিও অলিম্পিক ২০১৬ ছিল অবতার সিংয়ের প্রথম অলিম্পিক গেমসে প্রতিদ্বন্দ্বিতা, যাতে তিনি শরণার্থী অলিম্পিক জুডোকা পোপল মাইসেঙ্গার নিকট ৯০ কেজি বিভাগের প্রথম রাউন্ডেই পরাজিত হন।

তথ্যসূত্র 

১৯৯২-এ জন্ম
জীবিত ব্যক্তি
২০১৬ গ্রীষ্মকালীন অলিম্পিকের জুডোকা
২০১৪ কমনওয়েলথ গেমসে জুডোকা
ভারতের অলিম্পিক জুডোকা
ভারতীয় পুলিশ কর্মকর্তা
ভারতীয় জুডোকা
গুরদাসপুরের ব্যক্তিত্ব
দক্ষিণ এশীয় গেমসে স্বর্ণপদক বিজয়ী ভারতীয়
এশিয়ান গেমসে ভারতের প্রতিযোগী
কমনওয়েলথ গেমসে ভারতের প্রতিযোগী
২১শ শতাব্দীর ভারতীয় ব্যক্তি
আঞ্চলিক পরিবহন কর্তৃপক্ষ

আঞ্চলিক পরিবহন কর্তৃপক্ষ অথবা আঞ্চলিক পরিবহন দপ্তর  (RTO/RTA) ভারত সরকার কর্তৃক পরিচালিত একটি সরকারি কর্তৃপক্ষ। এই সংস্থাটি ড্রাইভার সংক্রান্ত তথ্য রক্ষণাবেক্ষণ করা এবং ভারতের বিভিন্ন রাজ্যের যানবাহন নিবন্ধন সম্বন্ধীয় তথ্য সংরক্ষণের কজে নিযুক্ত। এছাড়াও সংগঠনটি ড্রাইভিং লাইসেন্স প্রদান করা, গাড়ি শুল্ক সংগ্রহ করা (যা সড়ক শুল্ক নামেও পরিচিত) এবং ব্যক্তিগতকৃত নিবন্ধীকরণের বিক্রি ইত্যাদিও কর্তৃপক্ষেের দায়িত্ব।

সেই সাথে, যানবাহনের বীমা পরিদর্শন এবং যানবাহন উৎপাদিত দূষণ প্রতিরোধও আঞ্চলিক পরিবহন কর্তৃপক্ষের কাজ।

আ,প,ক উপাদানসংগ্রহ 
আঞ্চলিক পরিবহন কর্তৃপক্ষ, শুল্ক আদায় করেনি এমন যানবাহন শনাক্ত করে, এবং ভারতের বিভিন্ন রাজ্যে প্রবেশকরী গাড়ির মালিকদেরও চিহ্নিত করে অথবা যারা নির্ধারিত গতির চাইতে জোরে গাড়ি চালাই গতি ক্যামেরা দ্বারা তাঁদেরকেও চিহ্নিত করা হয়।
 
বর্তমানে, গাড়ি সংক্রান্ত অপরাধ কমাতে এবং ব্যক্তি নিরাপত্তা উন্নত করতে "উচ্চ সুরক্ষা মূলক নিবন্ধন ফলক"(HSRP)-এর প্রচলন করা হয়েছে। গাড়ি সম্বন্ধিত চোরাই কারবার থেকে নিবৃত্তি পেতেও এই ব্যবস্থাটির সাহায্য নেওয়া যায়।

যানবাহন নিবন্ধন সনদ 
যদি যানবাহন নিবন্ধন সনদ চুরি হয়ে যায়, হারিয়ে যায়, লেখা খারাপ হয় অথবা সেটি যদি ছিঁড়ে যায় তাহলে গাড়ির মালিক তাঁর সনদের অণুলিপি পেতে সংশ্লিষ্ট আ,প, দপ্তরে আবেদন করতে পারেন। প্রথম দুটি কারণের ক্ষেত্রে পরিবহন আধিকারী কর্তৃক একটি অভিযোগ সংশ্লিষ্ট এলাকার থানাতে দায়ের করা হয়। প্রচলিত রীতি অনুযায়ী কাজ শেষ হওয়ার পর, মালিককে ২৬নং ফর্ম এবং পুলিশ সার্টিফিকেট সহ প্রয়োজনীয় কাগজপত্র নিবন্ধন কর্তৃপক্ষের কাছে জমা দিতে হয়; এর পর মালিককে নিবন্ধন সনদের অণুলিপি প্রদান করা হয়।

কূটনৈতিক ও অধিনায়কীয় যানবাহন 
কূটনৈতিক এবং অধিনায়কীয় যানবাহন সমূহ, আঞ্চলিক পরিবহন কর্তৃপক্ষ কর্তৃক নিবন্ধিত করা থাকে।

দুর্নীতি 
ভারতে আ,প,ক (RTO) প্রতিদিন দুর্নীতিগ্রস্ত হচ্ছে বলে কুখ্যাতি ছড়িয়ে পড়েছে এবং ঘুষ নেওয়া "প্রতিদিনের প্রপঞ্চ" হয়ে দাঁড়িয়েছে।

২০১৪ সালে, কেন্দ্রীয় পরিবহন মন্ত্রী নিতিন গডকরি, সংস্থাটির দুর্নীতি দমন করতে এর বিভিন্ন ফাংশন অনলাইন করার প্রস্তাব উপস্থাপন করেন।

তথ্যসূত্র 

সড়ক কর্তৃপক্ষ
ভারতে সড়ক পরিবহন ব্যবস্থা
ভারত সরকারের সংস্থা
ভারতের পরিবহন
ভারতে সড়ক পরিবহন
ভারতের সরকারি সংস্থা
সিঙ্গাশোলপুর ইউনিয়ন

সিঙ্গাশোলপুর ইউনিয়ন বাংলাদেশের  নড়াইল সদর উপজেলার একটি  ইউনিয়ন।

অবস্থান ও আয়তন 
সিঙ্গাশোলপুর ইউনিয়নটি জেলা সদর থেকে 14 কি.মি.  দক্ষিণ-পূর্বে অবস্থিত।  সিঙ্গাশোলপুর ইউনিয়নের উত্তরে কলোড়া ও ভদ্রবিলা ইউনিয়ন, পূর্বে ভদ্রবিলা  ও কালিয়া উপজেলার চাচুড়ি ইউনিয়ন, পশ্চিমে বিছালী ইউনিয়ন। এই ইউনিয়নের  আয়তন ১৫.৩০ বর্গ কি.মি.।

প্রশাসনিক এলাকা 
সিঙ্গাশোলপুর ইউনিয়নটি ১০টি গ্রামের সমান্বয় গঠিত; এগুলো হলোঃ নলদীর চর,খলিসাখালী, গোবরা, শুভারঘোপ, বড়গাতী, বড়কুলা, সিংগা, শোলপুর, চুনখোলা, তারাপুর।

ইতিহাস

শিক্ষা 
এই ইউনিয়নে শিক্ষার হারঃ ৬৪%।
এখানে রয়েছেঃ
 কলেজঃ ১টি,
 উচ্চ মাধ্যমিক বিদ্যালয়ঃ ২টি,
 প্রাথমিক বিদ্যালয়ঃ ৮টি ও
 মাদ্রাসাঃ ১টি।

অর্থনীতি

উল্লেখযোগ্য ব্যক্তি

বিবিধ

তথ্যসূত্র

বহিঃসংযোগ 
 সিঙ্গাশোলপুর ইউনিয়ন  - জাতীয় তথ্য বাতায়ন।

নড়াইল সদর উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
প্যারাসেল দ্বীপপুঞ্জ

প্যারাসেল দ্বীপপুঞ্জ হল দক্ষিণ চীন সাগরের মাঝে একটি ক্ষুদ্র দ্বীপপুঞ্জ। এই দ্বীপপুঞ্জটি নিয়ে চীন, তাইওয়ান ও ভিয়েতনামের মাঝে বির্তক রয়েছে। এই বির্তক আরও বেড়েছে যখন চীন তার সেনাবাহিনী পাঠিয়ে দ্বীপপুঞ্জটি দখল নেয়। এই দ্বীপপুঞ্জটি ১৩০ এর মত কোরাল দ্বীপ দ্বারা গঠিত। দ্বীপপুঞ্জটির মোট ক্ষেত্র ফল ১৫,০০০ বর্গ কিলোমিটার (সমুদ্র ক্ষেত্র সহ) এবং স্থলভাগ ৭.৭ বর্গ কিলোমিটার। এই দ্বীপপুঞ্জের বড় দ্বীপ গুলি হল উডয় দ্বীপ, রকি দ্বীপ, ট্রিটোন দ্বীপ প্রভৃতি।

ভৌগোলিক উপাত্ত
 অবস্থান: দক্ষিণ চীন সাগর
 স্থলভাগ: ৭.৭ বর্গ কিমি
 উপকূলরেখা: ৫১৮ কিলোমিটার
 জলবায়ু: ক্রান্তীয় জলবায়ু

অবস্থান

বির্তক
প্যারাসেল দ্বীপপুঞ্জটিকে চীন, ভিয়েতনাম ও তাইওয়ান নিজেদের এলাকা বলে দাবি করেছে। বর্তমানে দ্বীপপুঞ্জটি চীন এর অধীনে রয়েছে। এক সময় এই দ্বীপপুঞ্জটি ভিয়েতনামের অধীনে ছিল। কিন্তু চীন তা বল পূর্বক দখল করে নেয়। এরপর দ্বীপপুঞ্জের বিভিন্ন দ্বীপে সামরিক পরিকাঠামো গড়তে থাকে যা অন্য দুই প্রতিপক্ষ মেনে নিতে পারেনি। পরবর্তীতে চীন এই দ্বীপপুঞ্জকে ও তার চার পাশের সমুদ্র এলাকা এবং দক্ষিণ চীন সাগরের সিংহ ভাগ এলাকা নিজেদের বলে দাবি করতে থাকে। বর্তমানে এই দ্বীপপুঞ্জটি নিয়ে চীন ও ভিয়েতনাম এর বিবাদ চরম আকার নিয়েছে।

তথ্যসূত্র 

দ্বীপপুঞ্জ
চীনের ভূগোল
এশিয়ার দ্বীপ
এশিয়ার দেশসমুহ ও আঞ্চলিক বিষয়
প্রশান্ত মহাসাগরের দ্বীপপুঞ্জ
বিরোধপূর্ণ দ্বীপ
তরঙ্গশীর্ষ গুণনীয়ক

তরঙ্গশীর্ষ গুণনীয়ক (ইংরেজিতে "ক্রেস্ট ফ্যাক্টর") হলো দিকপরিবর্তী তড়িৎপ্রবাহ বা শব্দতরঙ্গের সর্বোচ্চ মান ও কার্যকরী মানের অনুপাত। তরঙ্গশীর্ষ গুণনীয়ক ১ বোঝায় কোনো সর্বোচ্চ মান নেই, যেমন একমুখী প্রবাহ।

উদাহরণ

ডিজিটাল মাল্টিমিটার

শব্দবিজ্ঞান
শব্দবিজ্ঞানে ক্রেস্ট ফ্যাক্টর ডেসিবেলে প্রকাশ করা হয়।

শীর্ষ-থেকে-গড় অনুপাত মাপক (পিক-টু-অ্যাভারেজ রেশিও মিটার)

তরঙ্গশীর্ষ গুণনীয়ক হ্রাসকরণ
উচ্চ তরঙ্গশীর্ষ গুণনীয়কবিশিষ্ট মডুলেশন কৌশলের চেয়ে কম তরঙ্গশীর্ষ গুণনীয়কবিশিষ্ট মডুলেশন কৌশল প্রতি সেকেন্ডে অধিক বিট প্রেরণ করে। 
অর্থোগনাল ফ্রিকোয়েন্সি-ডিভিশন মাল্টিপ্লেক্সিং-এর বড় সমস্যা হলো উচ্চ তরঙ্গশীর্ষ গুণনীয়ক। এর তরঙ্গশীর্ষ গুণনীয়ক কমানোর জন্য অনেক কৌশল প্রস্তাব করা হয়েছে।

তথ্যসূত্র

তরঙ্গরূপ
নির্বাক চলচ্চিত্র

নির্বাক চলচ্চিত্র বলতে এমন চলচ্চিত্রকে বোঝায় যেখানে সংলাপ থাকে না। চলচ্চিত্রের ঘটনা তার নিয়ম অনুযায়ী চলতে থাকে এবং সেখানে সংলাপ লিখিত আকারে দর্শকদের কাছে উপস্থাপন করা হয়।

তথ্যসূত্র

বহিঃসংযোগ 
 ইন্টারনেট আর্কাইভ-এ নির্বাক চলচ্চিত্র আর্কাইভ 

নির্বাক চলচ্চিত্র
ধরন অনুযায়ী চলচ্চিত্রের তালিকা
নিরবতা
চলচ্চিত্রের ধরন
চলচ্চিত্রে ২০শ শতাব্দী
কালিয়াবড় লোকসভা কেন্দ্র

কলিয়াবর লোকসভা কেন্দ্র উত্তর-পূর্ব ভারতের আসাম রাজ্যের ১৪টি লোকসভা আসনের মধ্যে অন্যতম।

বিধানসভা খণ্ডসমূহ 
কলিয়াবর লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
 গোলাঘাট,
 দেরগাওঁ (তফসিলি জাতি),
 বোকাখাত,
 ধিঙ,
 বটদ্ৰবা,
 রূপহীহাট,
 সামাগুরি,
 কলিয়াবর,
 সরুপাথার,
 খুমটাই।

লোকসভার সদস্যবৃন্দ

সাধারণ নির্বাচন ২০১৪

আরও দেখুন 
 নগাঁও জেলা
 লোকসভা কেন্দ্রের তালিকা।

তথ্যসূত্র 

আসামের লোকসভা কেন্দ্র
নগাঁও জেলা
ডাব্লিউডাব্লিউই উইমেন্স চ্যাম্পিয়নশিপ

ডাব্লিউডাব্লিউই উইমেন্স চ্যাম্পিয়নশিপ হলো ডাব্লিউডাব্লিউই-এর একটি পেশাদারি কুস্তি চ্যাম্পিয়নশিপ। এটি ডাব্লিউডাব্লিউই কর্তৃক আয়োজিত একমাত্র নারী চ্যাম্পিয়নশিপ। এটি বর্তমানে স্ম্যাকডাউন ব্রান্ডের অধীনে রয়েছে। এটি ডাব্লিউডাব্লিউই এর প্রধান রোস্টারের জন্য দুটি মহিলাদের ওয়ার্ল্ড চ্যাম্পিয়নশিপের, সাথে র- এ উইমেন্স ওয়ার্ল্ড চ্যাম্পিয়নশিপের একটি। বর্তমান চ্যাম্পিয়ন হলেন বেইলি , যিনি তার দ্বিতীয় রাজত্বে রয়েছেন। তিনি ৮ এপ্রিল, ২০২৪-এ রেসলম্যানিয়া এক্সএল-এ ২য় দিনে ইয়ো স্কাই-কে হারিয়ে চ্যাম্পিয়নশিপ জিতেছিলেন।

ইতিহাস  
এটি ডাব্লিউডাব্লিউই ডিভাস চ্যাম্পিওনশিপ এর অবসর গ্রহণের পর উন্মুক্ত হয় এবং লিটা রেসেল্মেনিয়া৩২ এ এটির উদ্বোধন করেন।

ব্রান্ডের ইতিহাস

নামকরণ

রাজত্ব
 ,  অনুযায়ী, দুইজন নারী এই বেল্টটির চ্যাম্পিয়ন হয়েছে। শার্লট ফ্লেয়ার হল উদ্বোধনী চ্যাম্পিয়ন, তিনি ৩রা এপ্রিল ২০১৬-এ রেসলম্যানিয়া ৩২-এ সাশা ব্যাংকস এবং বেকি লাইঞ্চ-কে হারিয়ে প্রথম নারী হিসেবে ডাব্লিউডাব্লিউই উইমেন্স চ্যাম্পিয়ন হন; তার রাজত্ব ছিল ১১৩ দিন।

বর্তমান চ্যাম্পিয়ন বেইল এটা তার প্রথম রাজত্ব। ১৩ ফেব্রুয়ারি, ২০১৭-এ ডাব্লিউডাব্লিউই র-তে তিনি শার্লট ফ্লেয়ারকে হারিয়ে  ডাব্লিউডাব্লিউই র নারী চ্যাম্পিয়ন হন।

মোট রাজত্ব

তথ্যসূত্র

বহিঃসংযোগ 
 অফিসিয়াল ডাব্লিউডাব্লিউই মহিলাদের টাইটেলের ইতিহাস

ডাব্লিউডাব্লিউইর নারী চ্যাম্পিয়নশিপ
ডাব্লিউডাব্লিউই র
পেশাদার কুস্তির চ্যাম্পিয়নশিপ
ভৃগু কাশ্যপ

ভৃগু কাশ্যপ অসমের একজন বিখ্যাত কণ্ঠশিল্পী। তিনি অল্প বয়সেই তার কন্ঠের দ্বারা অসমবাসীকে মুগ্ধ করেছেন। তিনি প্রধানত অসমীয়া গান গেয়েছেন। তার জনপ্রিয় গান অটোয়ালা মই।

প্রিয়ঙ্কা ভরালীর সহিত বিবাদ 
২০১৬ সালের ৮ মে অসমের জনপ্রিয় গায়ক প্রিয়ঙ্কা ভরালী দিসপুর থানায় ভৃগু কাশ্যপ ও অন্যান্য ৫ জনের বিরুদ্ধে এফ.আই.আর দাখিল করেন। তথ্য প্রযুক্তি আইন ২০০০, ধারায় পুলিশ অভিযোগটি নথিভুক্ত করেন।

প্রিয়ঙ্কা জানান যে তিনি ২৬ এপ্রিল বিহু অনুষ্ঠানে ব্যস্ত ছিলেন। সেইদিন তার বন্ধুর ফোনের মাধ্যমে জানতে পারেন যে তার ২টি ফটো কম্পিউটার এডিটিং করে হোয়াটস্‌আ্যাপে আপলোড করা হয়েছে। তিনি সাংস্কৃতিক অনুষ্ঠানে ব্যস্ত থাকায় তৎক্ষণাৎ গুয়াহাটি উপস্থিত হতে পারেননি। পরেরদিন কিছু দুষ্ট ব্যক্তি এই ফটো পুনরায় ফেসবুকে আপলোড করে।
২ দিন পর তিনি গুয়াহাটি ফিরে এসে জানতে পায় যে ভৃগু পুনরায় আরো ২টি কম্পিউটার এডিটিং  ফটো ফেসবুকে আপলোড করেছে। প্রিয়ঙ্কা আরও প্রকাশ করেন যে তিনি বিগত ৪বৎসর ধরে ভৃগুর সহিত পরিচিত। ভৃগু একজন কণ্ঠশিল্পী ও তিনিও তার সঙ্গে গান গেয়েছিলেন। তার পরিবার ভৃগুর সহিত পরিচিত।

তথ্যসূত্র 

আসামের ব্যক্তি
বিছালী ইউনিয়ন

বিছালী ইউনিয়ন বাংলাদেশের নড়াইল সদর উপজেলার একটি  ইউনিয়ন। ইউনিয়নটি ১৯৯৬ খ্রিঃ স্থাপিত হয়।

অবস্থান ও আয়তন 
বিছালী ইউনিয়নটি জেলা শহর থেকে ২২ কি.মি. দক্ষিণে অবস্থিত। বিছালী ইউনিয়ের উত্তরে কলোড়া ও সিঙ্গাশোলপুর ইউনিয়ন, পূর্বে সিঙ্গাশোলপুর ইউনিয়ন, দক্ষিণে কালিয়া উপজেলার পেড়োলী ইউনিয়ন ও যশোরের অভয়নগর উপজেলার শুভরাড়া ইউনিয়ন, পশ্চিমে যশোরের অভয়নগর উপজেলার শ্রীধরপুর ইউনিয়ন ও বাঘুটিয়া ইউনিয়ন অবস্থিত। এই ইউনিয়নটির আয়তন ২১.৩০ বর্গ কি.মি.

প্রশাসনিক এলাকা 
বিছালী ইউনিয়নটি তেরোটি গ্রামের সমান্বয় গঠিত । এ গুলি হলোঃ
আড়পাড়া, মির্জাপুর ,রুখালী ,চাকই , মধুরগাতী, আরাজি-মরিচা , আকবপুর , রুন্দিয়া , আটঘরা ,বড়াল ,কালিনগর ,বিছালী ,বনখলিসাখালী

ইতিহাস

শিক্ষা 
বিছালী ইউনিয়নে শিক্ষার হারঃ ৬২%।
এখানে রয়েছেঃ
 কলেজঃ ১টি,
 উচ্চ মাধ্যমিক বিদ্যালয়ঃ ৫টি,
 প্রাথমিক বিদ্যালয়ঃ ১৪টি।

অর্থনীতি 
কৃষি প্রধান। তবে অনেকে সরকারি ও বেসরকারি চাকুরিজীবি রয়েছেন

উল্লেখযোগ্য ব্যক্তি

বিবিধ

তথ্যসূত্র

বহিঃসংযোগ 
 বিছালী ইউনিয়ন  - জাতীয় তথ্য বাতায়ন।

নড়াইল সদর উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
সীমা আঁতিল

সীমা আঁতিল (জন্ম ২৭ জুলাই ১৯৮৩) হলেন একজন ভারতীয় প্রমীলা ক্রীড়াবিদ। তিনি ডিসকাস নিক্ষেপ বিষয়ে ভারতের প্রতিনিধিত্ব করেন।

জন্ম ও প্রাথমিক জীবন 
হরিয়াণার সোনিপাত জেলায় খেওদা গ্রামে সীমা আঁতিলের জন্ম হয়। ১১ বছর বয়সে হার্ডলার এবং লং জাম্পার হিসাবে তার ক্রীড়াজীবন শুরু হয়, কিন্তু পরবর্তীকালে তিনি ডিসকাস থ্রোর প্রতি আকৃষ্ট হন। ২০০০ সালে স্যান্টিয়াগো বিশ্ব জুনিয়ার চ্যাম্পিয়ানশিপে স্বর্ণপদক লাভ করার পর সীমা মিলেনিয়াম চাইল্ড (সহস্রাব্দের শিশু) এই নামে বিখ্যাত হন। সোনিপতের সককারী কলেজে তিনি পড়াশোনা করেন।

খেলোয়াড়ী জীবন 
২০০০ সালের বিশ্ব জুনিয়র চ্যাম্পিয়নশিপে সীমা স্বর্ণপদক জেতেন, কিন্তু সিউডোএফিড্রিন ড্রাগ নেওয়ার কারণে ডোপ টেস্টে তার পজিটিভ নমুনা পাওয়া যায় এবং তার স্বর্ণপদক কেড়ে নেওয়া হয়। সেই সময় এই জাতীয় অপরাধের ক্ষেত্রে চালু আইন অনুসারে, জাতীয় ফেডারেশন তার পদক কেড়ে নেওয়ার পাশাপাশি তার উপর জন সতর্কীকরন জারি করে। ২০০২ এ পরবর্তী বিশ্ব জুনিয়ার চ্যাম্পিয়ানশিপে তিনি ব্রোঞ্জ পদক লাভ করেন।

২০০৬ কমনওয়েলথ গেমসে সীমা রৌপ্যপদক জেতেন এবং ২৬শে জুন ২০০৬ এ হরিয়ানা সরকার তাকে ভীম পুরস্কার দিয়ে সন্মানিত করেন। ২০০৬ এশিয়ান গেমসে তার অনুপস্থিতি নিয়ে সংবাদ মাধ্যমে প্রচুর কথা উঠে আসে। এশিয়ান গেমস শুরুর আগেই ডোপ টেস্টে তার স্টেরয়েড (স্ট্যানোজোলোল) রিপোর্ট পজিটিভ হয়। যদিও জাতীয় ফেডারেশন তাকে কলঙ্ক মুক্ত ঘোষণা করে গেমসে অংশগ্রহণের সুযোগ দেয়। কিন্তু কোনো কারণে তিনি দল থেকে সরে যান এবং গেমস থেকে দূরে থাকেন। ২০১০ কমনওয়েলথ গেমসে তিনি ব্রোঞ্জ পদক লাভ করেন। ২০১২ লন্ডন অলিম্পিকে ব্যক্তিগত ইভেন্টে তিনি ত্রয়োদশ স্থান অর্জন করেন। ২০১৪ সালে কমনওয়েলথ গেমসে রৌপ্য এবং এশিয়ান গেমসে তিনি স্বর্ণ পদক জেতেন।

ব্যক্তিগত জীবন 
সীমা আঁতিল তার প্রশিক্ষক ও প্রাক্তন ডিসকাস থ্রোয়ার অংকুশ পুনিয়াকে বিবাহ করেন। অঙ্কুশ এথেন্সে ২০০৪ গ্রীষ্মকালীন অলিম্পিকে ভারতের প্রতিনিধিত্ব করেন।

আন্তর্জাতিক প্রতিযোগিতায় পারফরমেন্স

তথ্যসূত্র

বহিঃসংযোগ 
 

জীবিত ব্যক্তি
মহিলা ক্রীড়াবিদ
ভারতীয় মহিলা ক্রীড়াবিদ
ভারতীয় নারী
১৯৮৩-এ জন্ম
২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২১শ শতাব্দীর ভারতীয় নারী
এশিয়ান গেমসে স্বর্ণপদক বিজয়ী ভারতীয়
ভারতীয় মহিলা চাকতি নিক্ষেপকারী
হরিয়ানার মল্লক্রীড়াবিদ
২১শ শতাব্দীর ভারতীয় ব্যক্তি
ভারতের অলিম্পিক মল্লক্রীড়াবিদ
২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
কমনওয়েলথ গেমসে রৌপ্যপদক বিজয়ী ভারতীয়
কমনওয়েলথ গেমসে ব্রোঞ্জপদক বিজয়ী ভারতীয়
কমনওয়েলথ গেমসের অ্যাথলেটিক্সে পদক বিজয়ী
২০০৬ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
২০১০ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
২০১৪ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে ব্রোঞ্জপদক বিজয়ী ভারতীয়
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
২০১৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
মল্লক্রীড়ায় ডোপিং মামলা
২০১৪ এশিয়ান গেমসের পদক বিজয়ী
২০১৮ এশিয়ান গেমসের পদক বিজয়ী
অর্জুন পুরস্কার প্রাপক
২০২২ এশিয়ান গেমসের পদক বিজয়ী
হরিয়ানার মহিলা ক্রীড়াবিদ
হোজাই বিধানসভা কেন্দ্র

হোজাই বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (ছয় বার)।

ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৬৫,৮৮৬ জন যার মধ্যে পুরুষ ভোটার ১,৩৬,৩১১ জন এবং নারী ভোটার ১,২৯,৫৭০ জন। এছাড়াও পাঁচজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। হোজাই বিধানসভা কেন্দ্রে ২০২১ ভোটার লিঙ্গানুপাত ৯৫১।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ২,২৫,৯৮০ জন যার মধ্যে পুরুষ ভোটার ১,১৯,১২০ জন এবং নারী ভোটার ১,০৬,৮৫৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,০৪,০৭৪ জন যার মধ্যে পুরুষ ভোটার ১,০৭,০৩৪ জন এবং নারী ভোটার ৯৭,০৪০ জন।

বিধানসভার সদস্য

নির্বাচনী ফলাফল

২০২১ ফলাফল

২০১৬ ফলাফল

ফলাফল - ২০১১

আরো দেখুন 
 হোজাই
 হোজাই জেলা
 আসাম বিধানসভা সমষ্টির তালিকা

তথ্যসূত্র 

আসামের বিধানসভা কেন্দ্র
হোজাই জেলা
ডিসফানিয়া মিলিটারিস

ডিসফানিয়া মিলিটারিস(Dysphania militaris) হল 'জিওমেট্রিডি' গোত্রের এক প্রজাতির মথ। এরা দিবাচর ও সাধারনত এদের দিনের বেলায় উড়তে দেখা যায়। এর উজ্জ্বল রঙের জন্য অনেকে একে প্রজাপতি ভেবে ভুল করে।  সাধারণত দক্ষিণ এশিয়ার বিভিন্ন অঞ্চলে এদের দেখতে পাওয়া যায়। প্রায় সদৃশ কয়েকটি প্রজাতিও এসব অঞ্চলে দেখা যায়। এদের মধ্যে কয়েকটি আবার এর সাথে খুব নিকট সম্পর্কযুক্ত।

লার্ভার খাদ্য প্রধানত Carallia sp., Kandelia candel ও Rhodomyrtus tomentosa ইত্যাদি উদ্ভিদ।

চিত্রশালা

তথ্যসূত্র

বহিঃসংযোগ 
The Moths of Borneo
Images

মথ
অমেরুদণ্ডী প্রাণী
পশ্চিমবঙ্গের মথ
জিওমেট্রিনি
আব্দুস সামাদ (বীর বিক্রম)

আব্দুস সামাদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তিনি গণবাহিনীর অধীনে সেক্টর-৬-এ যুদ্ধ করেন।

জন্ম ও পারিবারিক পরিচিতি 
তিনি কুমিল্লা জেলার দেবীদ্বার উপজেলায় জন্মগ্রহণ করেন। তার পিতার নাম সুন্দর আলী ও মাতা নুরজাহান বেগম|

কর্মজীবন 
তিনি বাংলাদেশ সেনাবাহিনীতে নায়েক সুবেদার পদে কর্মরত অবস্থায় অবসর গ্রহর করেন|

বর্তমানে তিনি দেবিদ্বার উপজেলার মুক্তিযোদ্ধা কমান্ডার।

তথ্যসূত্র 

বীর বিক্রম
ভদ্রবিলা ইউনিয়ন

ভদ্রবিলা ইউনিয়ন বাংলাদেশের নড়াইল জেলার একটি প্রশাসনিক এলাকা। এই ইউনিয়নটি ২০০১ সালে স্থাপিত হয়।

অবস্থান ও আয়তন 
ভদ্রবিলা ইউনিয়নটি জেলা সদর থেকে ৭.১ কিলোমিটার দক্ষিণ-পূর্ব দিকে অবস্থিত। ভদ্রবিলা ইউনিয়নের উত্তরে আউড়িয়া ইউনিয়ন, পূর্বে বাঁশগ্রাম ইউনিয়ন, দক্ষিণে কালিয়া উপজেলার চাঁচুড়ি ইউনিয়ন। এই ইউনিয়নটির আয়তন ১৩ বর্গ কিলোমিটার।

প্রশাসনিক এলাকা 
ভদ্রবিলা ইউনিয়নটি ২০টি গ্রামের সমান্বয় গঠিত; এগুলো হলোঃ ভদ্রবিলা, পলাইডাঙ্গা, মহানাগ, মিরাপাড়া, আটেরহাট, ডহররামসিদ্ধি, পাইকড়া, চন্ডিতলা, পাচুড়িয়া, শ্রীফলতলা, ছাগলছিড়া, বাগডাঙ্গা, রামসিদ্ধি, সরকেলডাঙ্গা, রায়খালী, দিঘলিয়া, মাথাভাঙ্গা, ফুলশ্বর, ভবানীপুর, ঝিকরা।

শিক্ষা 
ইউনিয়রনে শিক্ষার হারঃ ৬৪%।
এখানে রয়েছেঃ
 উচ্চ মাধ্যমিক বিদ্যালয়ঃ ৪টি,
 প্রাথমিক বিদ্যালয়ঃ ১২টি,
 মাদ্রাসাঃ ২টি।

তথ্যসূত্র

বহিঃসংযোগ 
 ভদ্রবিলা ইউনিয়ন - জাতীয় তথ্য বাতায়ন।

নড়াইল সদর উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
সঙ্গীতা ঘোষ

সঙ্গীতা ঘোষ (জন্ম: ১৮ আগস্ট ১৯৭৬) একজন ভারতীয় চলচ্চিত্র ও টেলিভিশন অভিনেত্রী এবং মডেল। তিনি দেশ মেই নিকলা হোগা চান্দ নামক টেলিভিশন ধারাবাহিকে পাম্মি চরিত্রে অভিনয়ের মাধ্যমে জনপ্রিয়তা অর্জন করেন। এছাড়াও তিনি বেশ কয়েকটি পুরস্কার অনুষ্ঠান এবং টেলিভিশন ধারাবাহিকের সাথেও জড়িত। তিনি জনপ্রিয় অনুষ্ঠান নাচ বালিয়ে-তে ও পরিচারিকা হিসেবে ছিলেন, যেখানে তিনি বিভিন্ন ধরনের নৃত্য প্রদর্শন করেন।

কর্মজীবন
ঘোষ তার দশ বছর বয়সকালেই অভিনয় জীবনে পদার্পণ করেন, তার প্রথম ধারাবাহিক হাম হিন্দুস্তানি। তিনি নির্মা, ডোনেয়ার শুটিং এর মত বেশ কয়েকটি ব্র্যান্ডের জন্যে মডেলিংও করেন। ঘোষ কর্তৃক অভিনীত ধারাবাহিকগুলির মধ্যে দেশ মেই চান্দ নিকলা হোগা অন্যতম; এটিতে অভিনয়ের মাধ্যমেই তিনি একজন অভিনেত্রী হিসেবে জনপ্রিয়তা লাভ করেন। এছাড়া তার উল্লেখ্য ধারাবাহিকগুলি হল কেহতা হে দিল জীলে জারা, বিরাসাত ইত্যাদি।

পুরস্কার
বিজয়ী
 স্টার পরিবার অ্যাওয়ার্ড ফেভারিট ব্যহেন এর জন্য
 ITA Award for Best Anchor - Music & Film Based Show
 Star Parivaar Award for Favourite Nanand
 ভারতীয় দূরদর্শন আকাদেমি পুরস্কার for Best Onscreen Couple (2013) - Ruslaan Mumtaz & Sangita Ghosh
 Newsmakers Achievers Award for Kehta Hai Dil Jee Le Zara (2014)

মনোনয়ন
 ইন্ডিয়ান টেলি অ্যাওয়ার্ড for Best Actress in a Lead Role,
 Star Guild Award for Best Actress in a Drama Series
 ইন্ডিয়ান টেলি অ্যাওয়ার্ড for Best Anchor

ব্যক্তিগত জীবন
তিনি জয়পুরের পোলো খেলোয়াড় শৈলেন্দ্র সিং রাঠৌর এর সাথে বিবাহ করেন।

তথ্যসূত্র

বহিঃসংযোগ

জীবিত ব্যক্তি
ভারতীয় নারী মডেল
ভারতীয় টেলিভিশন অভিনেত্রী
ভারতীয় মহিলা নৃত্যশিল্পী
১৯৭৬-এ জন্ম
মধ্যপ্রদেশের নারী মডেল
মধ্যপ্রদেশের নৃত্যশিল্পী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
মধ্যপ্রদেশের অভিনেত্রী
হিন্দি চলচ্চিত্র অভিনেত্রী
কার্যকরী মূলক

জৈব যৌগের অণুর মধ্যে উপস্থিত থেকে যে সকল মূলক ঐ যৌগ গুলির রাসায়নিক ধর্ম নির্ধারন করে তাদের কার্যকরী মূলক  (functional group ) বলে।    যেমন, অ্যালডিহাইডের কার্যকরী মূলক  হলো অ্যালডিহাইড মূলক (-CHO)।

বিভিন্ন কার্যকরী মূলক  বিশিষ্ট জৈব যৌগ গুলিকে কয়েকটি নির্দিষ্ট শ্রেণীতে বিভক্ত করা হয়। একই কার্যকরী মূলক  বিশিষ্ট জৈব যৌগের রাসায়নিক ধর্ম প্রায় একই রকম হয়ে থাকে। যদিও এদের রাসায়নিক সক্রিয়তা পার্শ্ববর্তী কার্যকরী মূলকের ওপর অনেকটাই নির্ভরশীল। কার্যকরী মূলকের নাম থেকেই জৈব যৌগের অণুগুলির নামকরণ করা হয়ে থাকে।

সাধারণ কার্যকরী মূলক ও তাদের যৌগ 
আই.ইউ.পি.ইউ.সি এর নামকরণের নিয়ম অনুযায়ী কার্যকরী মূলকের উপস্থিতি অনুযায়ী জৈব যৌগ গুলিকে বিভিন্ন শ্রেণিতে বিভক্ত করা হয়েছে। নিম্নে তাদের লিপিবদ্ধ করা হল। এখানে উপস্থিত R এবং R' পার্শবর্তী কার্বন চেইন বা হাইড্রোজেন বোঝানোর জন্যে ব্যবহার করা হয়েছে।

হাইড্রোকার্বন কার্যকরী মূলক

অক্সিজেন বিশিষ্ট কার্যকরী মূলক

নাইট্রোজেন বিশিষ্ট কার্যকরী মূলক

হ্যালোজেন বিশিষ্ট কার্যকরী মূলক 
হ্যালোঅ্যালকেন সমূহ কার্বন-হ্যালোজেন বন্ধন সম্বলিত একপ্রকার জৈব যৌগ। এসকল যৌগে কার্বন হ্যালোজেন বন্ধনটি দুর্বল (আয়োডোঅ্যালকেন) এবং সবল (ফ্লোরোঅ্যালকেন) দুধরনের ই হতে পারে। ফ্লোরিনেটেড অ্যালকেনগুলো ছাড়া অন্যান্য হ্যালোঅ্যালকেন যৌগ গুলো কেন্দ্রাকর্ষী।

অ্যালকাইল হ্যালাইড 
Alkane-H + হ্যালোজেন।  এখানে X হলো হ্যালোজেন।

সালফার বিশিষ্ট কার্যকরী মূলক

ফসফরাস বিশিষ্ট কার্যকরী মূলক

বোরন বিশিষ্ট কার্যকরী মূলক 

রসায়ন
কার্যকরী মূলক
জৈব রসায়ন